Visitem la depuradora de Sabadell (6è) – Escola Bertran
Publicada el 1 d'octubre de 2019 1 d'octubre de 2019 per Genís García
Els alumnes de 6è han protagonitzat la primera sortida del curs 2019-2020 fent una visita a la Depuradora d’Aigües Residuals de Sabadell (EDAR).
A partir del programa educatiu d’Aigües de Sabadell, EDUCASSA, hem realitzat l’activitat “El recorregut de l’aigua: des del lavabo fins al riu”. Així, hem conegut com es depuren les aigües residuals de Sabadell abans de tornar-les al riu o bé reutilitzar-les per a usos no potables, com ara el reg de parcs i jardins o la neteja de carrers. A més, han experimentat aquest procés en el “Laboratori d’EDUCASSA” on els nens i nenes han interpretat el paper de científics per tal d’imitar, a petita escala, el procés industrial de depuració.
Es tracta d’una forma amena i divertida d’aprendre com funciona una depuradora i la importància de tornar al medi l’aigua neta, així com bones pràctiques sobre com fer un bon ús de l’aigua, posant el focus en la importància de no embrutar-la.